text: 800 nye arbejdspladser i Esbjerg
  30 december 2010 kl. 07.15
  Fire Esbjerg-virksomheder med foden solidt placeret i offshore har planer om at skabe en skrotnings-central for mindre borerigge - det vil sige rigge på omkring 15.000 tons.
  Det vil kunne give op mod 800 nye arbejdspladser til Esbjerg-området.
  De fire Esbjerg-virksomheder er Semco Maritime, Rambøll Olie og Gas, Blue Water Shipping og Offshore Center Danmark, og de er nu ved at planlægge, hvordan skrotningen skal foregå. Det fortæller DR P4 Esbjerg.
  Ifølge planen skal en række borerigge fjernes omkring år 2013, og her vil Esbjerg gerne score opgaven.
  